《五日饮于金氏园呈王明宇同客》
明代·袁崇友

天涯此日逢佳节，细雨沈云迥不晖。翠挹紫岩连客座，绿浮芳不上人衣。

山花对酒垂垂笑，林鸟闻歌故故飞。千载独醒缘底事，凭君拌饮莫相违。

作者简介：袁崇友，字伯益。东莞人。应文长子。明神宗万历二十三年（一五九五）进士。初授福建南安令。调宰望江，寻迁南京户部主事。授南昌知府，未赴。天启初，起尚宝司丞，趣促至潜山，托疾而返。有《春不堂集》。清道光《广东通志》卷二八一有传。